Programska izhodišča

Stranke Straža – Katoliška narodna stranka

Bog. Družina. Domovina.

# Ni Slovenije brez Slovencev

* Preko socialnih transferjev omogočiti družinsko plačo, ki bo SLOVENSKI družini omogočila ENOVITI dohodek kot dodatek plači ali davčno olajšavo zaposlenemu/samozaposlenemu očetu Slovencu (pod pogojem, da žena NI zaposlena)
* Spodbuditi rodnost Slovencev z davčnimi in drugimi proračunskimi olajšavami za SLOVENSKE družine z vsaj tremi (3.) otroki
* Dodatne olajšave in nagrade za družine s 5 ali več otroki
* Ustanovitev Ministrstva za demografijo, ki bi poleg raziskav in spremljanja demografskega stanja upravljal tudi z Demografskim skladom
* Vzpostavitev Demografskega sklada, ki bi omogočil mladim SLOVENSKIM zakoncem in SLOVENSKIM družinam dostop do vsaj 1000 m2 za bivanje primernega zemljišča (zazidljivega, pozidanega ali delno pozidanega/zazidljivega)
* Uvedba novega davčnega sistema za drugo in vse naslednje bivanjske nepremičnine, z namenom, da bi mladi lahko prišli do svoje prve nepremičnine ter si tako začeli ustvarjati družine ter za preprečevanje kopičenja nepremičnin v rokah ostarelih generacij in pohlepnih korporacij
* Izplačilo subvencij staršem, ki otrok ne vpišejo v vrtec, saj bi se s tem razbremenila vrtčevska infrastruktura in bi lahko ta sredstva namensko porabili
* Posebna klasifikacija in nagrade za žene, ki se odločijo za poklic matere in gospodinje (glede na število otrok in čas, ki ga preživijo kot matere in gospodinje)

# Pošteno delo, pošteno plačilo

* Plačna reforma, ki bi omogočila izplačilo bruto plače delavcem in minimalne stroške zavarovanja
* Pokojninska reforma, ki bi omogočila Slovencem, da bi zaslužena sredstva za svojo starost razporejali po lastni volji, ne pa znotraj obstoječe, prevarantske Ponzijeve sheme
* Omogočiti delavcem nedeljski počitek v panogah, kjer nedeljsko delo ni nujno potrebno oz. kjer se mu lahko ognemo, ne da bi bilo ogroženo delovanje in finančno stanje podjetja/panoge (praktično vse panoge v zasebnem sektorju z izjemo gostinstva, turizma, bencinskih servisov ter varnostnih in zdravstvenih panog v javnem sektorju)
* Olajšati sklepanje pogodb v delovnih razmerjih (manj birokracije pri zaposlovanju, sklenitev delovnega razmerja naj bo med dvema interesnima subjektoma, med delavcem in delodajalcem, ne pa da se v to vtika še država)
* Prednosti in olajšave delodajalcem pri zaposlovanju Slovencev
* Ukinitev socialnih transferjev za moške državljane Slovenije, ki so delovno sposobni in opravilni, a izkoriščajo socialno stanje za črpanje tovrstnih transferjev, namesto da bi si poiskali pošteno delo
* Ukinitev subvencij (predvsem poslovnim subjektom) in istočasno zmanjšanje finančnega obremenjevanja samozaposlenih, obrtnikov in podjetij s strani države, z namenom, da bi jim ostajalo več likvidnosti in prisluženih sredstev s katerimi bi potem lahko samostojno razpolagali za namene investicij, višanja plač ali preproste vsakodnevne potrošnje

3. Vzgoja za družinsko in narodno življenje

* Reformirati učne vsebine v šolskem sistemu, da bo ta pojasnjeval mladim rodovom Slovencev, da je zdravo in dobro za moškega in žensko, da želita osnovati številčno družino tako, da skleneta zakon kot trajno vez med njima, in da bo mož in oče preskrboval družino z družinsko plačo, žena in mati pa bo tako lahko nemoteno skrbela za prepotrebna domača opravila.
* Reformirati učne vsebine v šolskem sistemu tako, da bodo vzbujale narodno zavesti in narodni ponos, ne pa da bodo to dvoje zatirale, kot se to dogaja sedaj.
* Spremeniti šolski sistem, da bo ponujena in spodbujena možnost *šolanja otrok na domu* zlasti v prvih razredih osnovne šole (in seveda vrtca).
* *Katoliška vera* je edina, ki uči, da je zakon, ustanovljen od Našega Gospoda Jezusa Kristusa, nekaj povsem nerazvezljivega, kar je edini možni temelj močnega družinskega življenja. V toliko mora katoliška vera uživati posebno podporo v državi slovenskega naroda kot vzgojiteljica za zdravo družinsko in narodno življenje. Nenazadnje je to tudi, tradicionalno vzeto, vedno bila vera slovenskega naroda.

# Varni in povezani

* Okrepitev proračunskih sredstev za vojsko
* Uvedba obveznega vojaškega služenja za fante in može ob dopolnjenem 18. letu
* Prestrukturiranje vojaške rezerve, kjer bi se v vojaško rezervo vključilo večino odraslega moškega prebivalstva in bi delovala v obliki domobranstva ne pa kot dopolnitev stalni vojaški sestavi
* Neprodušno zaprtje meja ter najstrožji nazor nad ilegalnimi migranti in drugimi okupatorji/zavojevalci, ki vstopajo na ozemlje našega suverenega naroda brez tehtnega razloga (delo, vizum, azil)
* Izpraznitev vseh azilnih domov in centrov ter remigracija vseh ilegalnih migrantov in zavojevalcev
* Omilitev pogojev za pridobitev, posest in nošenje strelnega orožja, hkrati uvedba strožjega nadzora nad evidenco lastnikov orožja in izredno stroge kazni za ilegalno lastništvo, posest ali nošenje strelnega orožja
* Krepitev lokalnih vojaških zavezništev (kot npr. CEDC) in odmik od NATO zavezništva

# Zdrav duh v zdravem telesu

* Prepoved in kazenska opredelitev uvažanja, prodaje in posedovanja »halal« in »košer« hrane
* Temeljita reforma zdravstva s posebnim poudarkom na pregled dosedanjega poslovanja in možnih koruptivnih dejanj
* Krepitev lokalnih zdravstvenih domov in lokalne zdravstvene oskrbe
* Spodbujanje mladih za kariero v zdravstvu (finančne, nepremičninske in druge spodbude)
* Krepitev spodbud za ukvarjanje s kmetijstvom, spodbude za gojenje in pridelavo lastne hrane ali prehranskih sestavin, spodbujanje ustanavljanja in delovanja lokalnih tržnic in prodaje domače predelane hrane in izdelkov
* Vzpostavitev močne helikopterske enote za potrebe reševanja in posredovanja v primeru naravnih in drugih nesreč
* Ukinitev financiranja in izvajanja umetnih prekinitev nosečnosti (t.i. splavov) s strani proračunskih sredstev ter medicinskega osebja zaposlenega v državnem zdravstvu v kolikor ne obstaja resni zdravstveni razlog za rešitev materinega življenja in v kolikor bi to mati izrecno zahtevala
* Prepoved medicinskih posegov in medicinskih posegov usmerjenih v pohabljanje teles ali hormonskih terapij z namenom »spremembe spola«
* Odstranitev zakonske obveznosti cepljenja ter ukinitev z njo povezanih sankcij, kot so globe in druge kazni ter preoblikovanje sistema cepljenja v prostovoljno obliko

# Država služi narodu, ne obratno!

* uvedba enotnega 10 % DDV
* ukinitev RTV prispevka in zmanjšanje števila zaposlenih na najnižjo možno število, ki bi še vedno omogočilo nemoteno delovanje državne medijske hiše
* ustanovitev Urada za optimizacijo javne uprave, ki bi skrbel za zunanji nadzor nad potrošnjo, zaposlovanjem in velikostjo javnoupravnih sistemov
* ukinitev financiranja nevladnih organizacij (NVO), začenši s tistimi, ki podpirajo nemoralne degeneracije in/ali so sovražne do slovenskega naroda, vere in kulture
* reforma in nalogam ter zaslugam primerna ureditev statusa prostovoljnih gasilskih društev, reševalnih služb (GRS) in drugih združenj, ki so do sedaj spadala pod NVO, a so v svojem bistvu vršila nepogrešljive naloge za naš narod in našo družbo
* ukinitev davka na dobiček
* umik države iz pridobitnih panog v zasebnem sektorju (gostinstvo, turizem idr.), ohranitev in krepitev strateških in protokolarnih objektov in posestev

Živel Kristus Kralj Slovencev!